ผมมีอาการหายใจไม่สุดปอด แล้วมันเหมือนจะกลั้นหายใจ ต้องไอเท่านั้นถึงจะหายใจสะดวก สาเหตุมันเปนเพราะอะไรครับ
สวัสดีค่ะ อาการหายใจได้ไม่สุดปอด ต้องคอยกลั้นหายใจ อาจมีสาเหตุมาจาก เกิดหลังการออกกำลังกายหรือทำงานหนัก โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ หรือเป็นภาวะกรดไหลย้อน ทำให้แสบร้อนกลางอก หายใจไม่สะดวก ไอแห้งๆได้ในเบื้องต้นพยายามหลีกเลี่ยงปัจจัยใดๆที่อาจกระตุ้นให้มีอาการ งดการออกแรงหนักๆ สังเกตอาการอื่นๆเช่นถ้าหายใจได้ไม่สุด เจ็บแน่นหน้าอกมากๆ มีไข้ ไอเยอะ มีเสมหะร่วมด้วย ควรไปพบแพทย์เพื่อตรวจเพิ่มเติม